Document ID: 32009D0310

РЕШЕНИЕ НА КОМИСИЯТА
от 2 април 2009 година
за одобряване на исканията на Кипър, Малта, Австрия, Румъния и Словакия за освобождаване от задължението да подготвят план за управлението на запасите от змиорки в съответствие с Регламент (ЕО) № 1100/2007 на Съвета
(нотифицирано под номер C(2009) 2231)
(само текстовете на гръцки, малтийски, немски, словашки и румънски език са автентични)
(2009/310/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1100/2007 на Съвета от 18 септември 2007 г. относно установяване на мерки за възстановяване на запасите от европейска змиорка (1), и по-специално член 3, параграф 3 от него,
като има предвид, че:
(1)
Регламент (ЕО) № 1100/2007 създава рамка за опазване и устойчиво използване на запасите от европейска змиорка във водите на Общността, в крайбрежните лагуни, в устията на реките, в реките и в свързаните вътрешни водоеми на държавите-членки.
(2)
Член 2 от Регламент (ЕО) № 1100/2007 изисква от държавите-членки да установят и определят отделните речни басейни в рамките на националните си територии, които представляват естествени местообитания на европейската змиорка. За всеки речен басейн, обитаван от змиорки, държавите-членки изготвят план за управление на запасите от този вид.
(3)
Член 3, параграф 1 от Регламент (ЕО) № 1100/2007 предвижда, че дадена държава-членка може да бъде освободена от задължението да изготви план за управление на запасите от змиорки, ако се обоснове аргументирано, че речните басейни или морските води на нейна територия не представляват естествени местообитания на европейската змиорка. Държавите-членки изпращат на Комисията искане за освобождаване. Необходимо е исканията да бъдат одобрени от Комисията въз основа на техническа и научна оценка от страна на Научния, технически и икономически комитет по рибарство или от друг компетентен научен орган.
(4)
Кипър, Малта, Австрия, Румъния и Словакия са изпратили на Комисията искания за освобождаване от задължението да подготвят план за управление на запасите от змиорки, включително необходимата обосновка.
(5)
Международният съвет за изследване на морето (ICES) предостави на Комисията техническа и научна оценка на исканията.
(6)
Съгласно оценката, направена от Международният съвет за изследване на морето (ICES), за речните басейни или морските води, за които се отнасят горепосочените искания за освобождаване от задължения, не може да бъде установено и определено, че представляват естествени местообитания за европейската змиорка за целите на Регламент (ЕО) № 1100/2007.
(7)
Следователно, като се има предвид член 3, параграф 1 от Регламент (ЕО) № 1100/2007, е уместно съответните държави-членки да бъдат освободени от задължението да подготвят план за управление на запасите от змиорка.
(8)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Следните държави-членки са освободени от задължението да подготвят план за управлението на запасите от змиорки в съответствие с Регламент (ЕО) № 1100/2007:
а)
Кипър;
б)
Малта,
в)
Австрия,
г)
Румъния;
д)
Словакия.
Член 2
Адресати на настоящото решение са Република Кипър, Република Малта, Република Австрия, Румъния и Словашката република.
Съставено в Брюксел на 2 април 2009 година.

Labels: 3
18
6